# Billy Elliot

Billy Elliot és una pel·lícula anglesa dirigida l'any 2000 per Stephen Daldry. Més tard Melvin Burgess escriuria una novel·la basada en la pel·lícula. Ha estat doblada al català

## Argument

Billy Elliot és un nen d'onze anys orfe de mare. Viu en un barri obrer del nord d'Anglaterra, amb el seu pare Jackie, el seu germà Tony i amb la seva àvia. El seu pare decideix apuntar-lo a boxa, però ell s'apunta d'amagat a ballet. Un dia el seu pare va a veure'l perquè dubta que hi vagi tan content, i en arribar se'l troba practicant ballet. El seu pare s'enfada molt. Quan en Billy arriba a casa el seu pare i el seu germà li diuen que el ballet és de nines, que els nens juguen a futbol.
Tot i saber que la seva família no li fa costat, en Billy segueix fent classes de ballet d'amagat amb la senyora Wilkinson. Ella li diu que té molt de talent i aquesta decideix parlar amb el pare d'en Billy a fi de convèncer-lo que el porti a una de les millors acadèmies de ballet de Londres. Tot i els dubtes, veient que el noi ho fa bé i que hi pot tenir futur, el pare s'ho repensa i du en Billy a les proves d'accés de l'acadèmia de ballet, on tot i uns quants entrebancs l'accepten. Al cap d'uns anys el pare i el germà el van a veure en una representació, on tots s'emocionen en veure el gran ballarí en què s'ha convertit.

## Repartiment

* Jamie Bell: Billy Elliot
* Julie Walters: Sra. Wilkinson
* Gary Lewis: Jackie Elliot (pare d'en Billy)
* Jamie Draven: Tony Elliot (germà d'en Billy)
* Jean Heywood: àvia d'en Billy
* Janine Birkett: mare d'en Billy
* Stuart Wells: Michael Caffrey
* Mike Elliot: George Watson
* Billy Fane: Braithwaite
* Nicola Blackwell: Debbie Wilkinson
* Colin MacLachlan: Sr. Tom Wilkinson
* Adam Cooper: Billy Elliot a l'edat de 25 anys
* Merryn Owen: Michael Caffrey a l'edat de 25 anys

## Premis i nominacions

La pel·lícula fou nominada i guanyadora de premis internacionals, inclosos els següents.

### 2000

* Guanyadora - British Independent Film Awards, Regne unit - Millor pel·lícula independent britànica.
* Guanyadora - British Independent Film Awards, RU - Millor director - Stephen Daldry
* Guanyadora - British Independent Film Awards, RU - Millor estrella novell - Jamie Bell
* Guanyadora - British Independent Film Awards, RU - Millor Guió - Lee Hall
* Nominada - British Independent Film Awards, RU - Millor actriu - Julie Walters
* Guanyadora - Propeller of Motovun, Croàcia

### 2001

* Nominada - Academy Awards, EUA - Best Actress in a Supporting Role (Millor actriu secundària)- Julie Walters
* Nominat - Academy Awards, EUA - Best Director (Millor director)- Stephen Daldry
* Nominat - Academy Awards, EUA - Best Writing in a Screenplay Written Directly for the Screen (Millor guionista original) - Lee Hall
* Guanyadora - Amanda Awards, Noruega - Best Foreign Feature Film (Millor pel·lícula estrangera)
* Nominat - American Cinema Editors, EUA - Best Edited Dramatic Feature Film - John Wilson (Millor edició de pel·lícula dramàtica)
* Nominada - Art Directors Guild, - Feature Film (Millor pel·lícula)
* Nominada - Australian Film Institute, - Best Foreign Film Award (Millor pel·lícula estrangera)
* Guanyadora - BAFTA Awards, - Alexander Korda Award for Best British Film (Millor pel·lícula britànica)
* Guanyador - BAFTA Awards, - Best Performance by an Actor in a Leading Role - Jamie Bell (Millor interpretació paper protagonista)
* Guanyador - BAFTA Awards, - Best Performance by an Actress in a Supporting Role - Julie Walters (Millor interpretació actriu secundària)
* Guanyadora - London Critics Circle Film Awards, - British Actress of the Year - Julie Walters (Actriu britànica de l'any)
* Nominada - Globus d'or, EUA - Best Motion Picture - Drama (Millor pel·lícula)
* Nominada al César a la millor pel·lícula estrangera (2001)
El 2004 la revista Total Film va nomenar Billy Elliot una de les millors pel·lícules britàniques de tots els temps.

## Banda sonora

La banda sonora original inclou diverses peces de rock i punk rock:
* "Cosmic Dancer" - T. Rex
* "Get it on (Bang a Gong)" - T. Rex
* "Town Called Malice" - The Jam
* "I Love to Boogie" - T. Rex
* "London Calling" - The Clash
* "Children of the Revolution" - T. Rex
* "Shout to the Top" - The Style Council
* "Walls Come Tumbling Down - The Style Council
* "Ride a White Swan" - T. Rex
* "Burning Up" - Eagle-Eye Cherry
* "Book of Days" - Enya
* El llac dels cignes - Piotr Ilitx Txaikovski

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Billy Elliot». [Consulta: 12 abril 2018].
* ↑ Scott, A. O. «FILM REVIEW; Escaping a Miner's Life For a Career in Ballet» (en anglès). The New York Times, 13-10-2000. ISSN: 0362-4331.

## Enllaços externs

* Billy Elliot - Lloc web oficial
* Fitxa del musical BILLY ELLIOT a todoMUSICALES (castellà)